ddrg/super_eurlex huggingface dataset:
Komission asetus (EY) N:o 2860/94, annettu 25 päivänä marraskuuta 1994, yhteisön kymmenestä jäsenvaltiosta ja Portugalista peräisin oleviin Espanjaan tuotuihin maitotuotteisiin sovellettavan kauppaa täydentävän järjestelmän soveltamista koskevista yksityiskohtaisista säännöistä annetun asetuksen (ETY) N:o 606/86 muuttamisesta



Virallinen lehti nro L 303 , 26/11/1994 s. 0016 - 0017

Suomenk. erityispainos Alue 3 Nide 63 s. 0035

Ruotsink. erityispainos Alue 3 Nide 63 s. 0035



KOMISSION ASETUS (EY) N:o 2860/94, annettu 25 päivänä marraskuuta 1994, yhteisön kymmenestä jäsenvaltiosta ja Portugalista peräisin oleviin Espanjaan tuotuihin maitotuotteisiin sovellettavan kauppaa täydentävän järjestelmän soveltamista koskevista yksityiskohtaisista säännöistä annetun asetuksen (ETY) N:o 606/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 83 artiklan 1 kohdan, ottaa huomioon muiden tuotteiden kuin hedelmien ja vihannesten toimituksiin Espanjaan sovellettavan täydentävän kaupan järjestelmän yleisistä soveltamissäännöistä 28 päivänä joulukuuta 1992 annetun neuvoston asetuksen (ETY) N:o 3817/92(1), ja erityisesti sen 9 artiklan, ottaa huomioon Espanjan ja Portugalin väliseen maataloustuotteiden kauppaan sovellettavista järjestelyistä 20 päivänä joulukuuta 1985 annetun neuvoston asetuksen (ETY) N:o 3792/85(2), sellaisena kuin se on viimeksi muutettuna asetuksella (ETY) N:o 3296/88(3), ja erityisesti sen 5 artiklan 1 kohdan ensimmäisen alakohdan, sekä katsoo, että liittymisasiakirjan määräysten nojalla on syytä säätää vuodeksi 1993 yhteisön kymmenestä jäsenvaltiosta ja Portugalista Espanjaan tehtävälle tuonnille viitteelliset enimmäismäärät; yhteisön kymmenestä jäsenvaltiosta ja Portugalista tehtävän viennin mahdollisuudet huomioon ottaen ja Espanjan markkinoiden asteittaisen avautumisen edistämiseksi on syytä nostaa mainittuja viitteellisiä enimmäismääriä viidellä prosentilla; tämän vuoksi komission asetuksen (ETY) N:o 606/86(4), sellaisena kuin se on viimeksi muutettuna asetuksella (EY) N:o 3394/93(5), liite olisi korvattava tämän asetuksen liitteellä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 606/86 seuraavasti. 1 Korvataan 1 artiklan 1 kohdassa vuosi 1994 vuodella 1995. 2 Korvataan liite tämän päätöksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 1994. Komission puolesta René STEICHEN Komission jäsen (1) EYVL N:o L 387, 31.12.1992, s. 12 (2) EYVL N:o L 367, 31.12.1985, s. 7 (3) EYVL N:o L 293, 27.10.1988, s. 7 (4) EYVL N:o L 58, 1.3.1986, s. 28 (5) EYVL N:o L 306, 11.12.1993, s. 35 LIITE >TAULUKON PAIKKA>
Komission asetus (EY) N:o 3099/94, annettu 19 päivänä joulukuuta 1994, Kanariansaariin liittyvien erityistoimenpiteiden soveltamista koskevista yksityiskohtaisista säännöistä perunoiden osalta annetun asetuksen (ETY) N:o 2168/92 muuttamisesta



Virallinen lehti nro L 328 , 20/12/1994 s. 0013 - 0013

Suomenk. erityispainos Alue 3 Nide 64 s. 0063

Ruotsink. erityispainos Alue 3 Nide 64 s. 0063



KOMISSION ASETUS (EY) N:o 3099/94, annettu 19 päivänä joulukuuta 1994, Kanariansaariin liittyvien erityistoimenpiteiden soveltamista koskevista yksityiskohtaisista säännöistä perunoiden osalta annetun asetuksen (ETY) N:o 2168/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan, sekä katsoo, että Kanariansaarten tiettyjen maataloustuotteiden hankintajärjestelmän soveltamista koskevat yleiset yksityiskohtaiset säännöt on annettu komission asetuksessa (EY) N:o 2790/94(3), sellaisena kuin se on muutettuna asetuksella (EY) N:o 2883/94(4); tässä asetuksessa on määritelty uudet yksityiskohtaiset hallintosäännöt erityisesti todistusten antamisesta ja voimassaolosta, tukien maksamisesta sekä kaupallisten toimien tarkastuksesta ja seurannasta tämän erityisjärjestelmän osalta; nämä säännökset korvaavat komission asetuksella (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), vahvistetut yksityiskohtaiset säännöt, ja niitä sovelletaan 1 päivästä joulukuuta 1994 eri markkina-aloilla, tämän vuoksi olisi samasta päivästä alkaen kumottava komission asetuksen (ETY) N:o 2168/92(7), sellaisena kuin se on viimeksi muutettuna asetuksella (EY) N:o 1760/94(8), I osaston säännökset, jotka eivät ole asetuksen (EY) N:o 2790/94 yleisten yksityiskohtaisten sääntöjen mukaiset, tämän asetuksen säännösten on tultava voimaan päivänä, jona järjestelyn soveltamista koskevat yleiset yksityiskohtaiset säännöt tulevat voimaan, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kumotaan asetuksen (ETY) N:o 2168/92 I osaston 3-5 artiklat. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä joulukuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1994. Komission puolesta René STEICHEN Komission jäsen (1) EYVL N:o L 173, 27.6.1992, s. 13 (2) EYVL N:o L 180, 23.7.1993, s. 26 (3) EYVL N:o L 296, 17.11.1994, s. 23 (4) EYVL N:o L 304, 29.11.1994, s. 18 (5) EYVL N:o L 179, 1.7.1992, s. 1 (6) EYVL N:o L 238, 23.9.1993, s. 24 (7) EYVL N:o L 217, 31.7.1992, s. 44 (8) EYVL N:o L 183, 19.7.1994, s. 17
Neuvoston asetus (EY) N:o 3137/94, annettu 15 päivänä joulukuuta 1994, ohjehintojen vahvistamisesta asetuksessa (ETY) N:o 3759/92 olevassa liitteessä II luetelluille kalastustuotteille kalastusvuodeksi 1995



Virallinen lehti nro L 332 , 22/12/1994 s. 0007 - 0008

Suomenk. erityispainos Alue 4 Nide 6 s. 0173

Ruotsink. erityispainos Alue 4 Nide 6 s. 0173



NEUVOSTON ASETUS (EY) N:o 3137/94, annettu 15 päivänä joulukuuta 1994, ohjehintojen vahvistamisesta asetuksessa (ETY) N:o 3759/92 olevassa liitteessä II luetelluille kalastustuotteille kalastusvuodeksi 1995 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotteiden yhteisestä markkinajärjestelystä 17 päi- vänä joulukuuta 1992 annetun neuvoston asetuksen (ETY) N:o 3759/92 (), ja erityisesti sen 9 artiklan 3 kohdan, ottaa huomioon komission ehdotuksen, sekä katsoo, että asetuksen (ETY) N:o 3759/92 9 artiklan 1 kohdassa säädetään, että ohjehinta vahvistetaan vuosittain jokaisen asetuksessa olevassa liitteessä II lueteltujen tuotteiden tai tuoteryhmien osalta, tällä hetkellä kyseisten tuotteiden hinnoista ja mainitun asetuksen 9 artiklan 2 kohdassa mainituista perusteista saatavilla olevien tietojen perusteella näitä hintoja olisi nostettava, ne olisi pidettävänä samana tai niitä olisi laskettava kalalajeittain kalastusvuodeksi 1995, ja tällä asetuksella ecuina vahvistetut hinnat tai määrät on määritetty vuonna 1994 asetuk- sen (ETY) N:o 3813/92 (), ja erityisesti sen 13 artiklan 2 kohdan mukaan maatalouden valuuttakysymyksiä koskevan järjestelmän mukaisesti; olisi siis säädettävä niiden voimaantulosta mainittuna vuonna, ON ANTANUT TÄMÄN ASETUKSEN: 1 artikla Ohjehinnat asetuksessa (ETY) N:o 3759/92 olevassa liitteessä II lueteltujen tuotteiden sekä niihin viittaavien kaupallisten laatuluokkien osalta vahvistetaan kalastusvuodeksi 1 päivästä tammikuuta 31 päivään joulukuuta 1995 tämän asetuksen liitteessä osoitetulla tavalla. 2 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1994. Neuvoston puolesta Puheenjohtaja A. MERKEL () EYVL N:o L 388, 31.12.1992, s. 1. Asetus sellaisena kuin se on muutettuna asetuksella (ETY) N:o 1891/93 (EYVL N:o L 172, 15.7.1993, s. 1). () EYVL N:o L 387, 28.12.1992, s. 1. Asetus sellaisena kuin se on muutettuna asetuksella (EY) N:o 3528/93 (EYVL N:o L 320, 22.12.1993, s. 32). LIITE >TAULUKON PAIKKA>
Neuvoston asetus (EY) N:o 3190/94, annettu 19 päivänä joulukuuta 1994, tiettyjen teollisuustuotteiden (mikroelektroniikka ja siihen liittyvät alat yhteisen tullitariffin autonomisten tullien väliaikaisesta suspendoimisesta - toinen sarja)



Virallinen lehti nro L 337 , 24/12/1994 s. 0001 - 0007

Suomenk. erityispainos Alue 2 Nide 13 s. 0170

Ruotsink. erityispainos Alue 2 Nide 13 s. 0170



NEUVOSTON ASETUS (EY) N:o 3190/94, annettu 19 päivänä joulukuuta 1994, tiettyjen teollisuustuotteiden (mikroelektroniikka ja siihen liittyvät alat yhteisen tullitariffin autonomisten tullien väliaikaisesta suspendoimisesta - toinen sarja) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että tässä asetuksessa tarkoitettujen tuotteiden tuotanto yhteisössä on tällä hetkellä riittämätön tai olematon eivätkä tuottajat kykene näin ollen vastaamaan yhteisön näitä tuotteita käyttävän teollisuuden tarpeisiin, on yhteisön etujen mukaista suspendoida kokonaan näiden tuotteiden yhteisen tullitariffin autonomiset tullit, yhteisön tehtävänä on päättää näiden autonomisten tullien suspendoimisesta, ja ottaen huomioon vaikeudet määrittää tarkasti taloudellinen tilanne lähitulevaisuudessa kyseisillä aloilla nämä suspensiotoimenpiteet olisi toteutettava ainoastaan väliaikaisesti vahvistamalla niiden voimassaoloaika yhteisön tuotannon etujen mukaisesti, ON ANTANUT TÄMÄN ASETUKSEN: 1 artikla Suspendoidaan kokonaan liitteenä olevassa taulukossa lueteltujen tuotteiden yhteisen tullitariffin autonomiset tullit. Nämä suspensiot ovat voimassa 1 päivästä tammikuuta 30 päivään kesäkuuta 1995. 2 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1994. Neuvoston puolesta Puheenjohtaja K. KINKEL LIITE >TAULUKON PAIKKA>
Neuvoston asetus (EY) N:o 3294/94, annettu 22 päivänä joulukuuta 1994, Euroopan huumausaineiden ja niiden väärinkäytön seurantakeskuksen perustamisesta annetun asetuksen (ETY) N:o 302/93 muuttamisesta



Virallinen lehti nro L 341 , 30/12/1994 s. 0007 - 0007

Suomenk. erityispainos Alue 15 Nide 13 s. 0265

Ruotsink. erityispainos Alue 15 Nide 13 s. 0265



NEUVOSTON ASETUS (EY) N:o 3294/94, annettu 22 päivänä joulukuuta 1994, Euroopan huumausaineiden ja niiden väärinkäytön seurantakeskuksen perustamisesta annetun asetuksen (ETY) N:o 302/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että neuvosto on 8 päivänä helmikuuta 1993 antanut asetuksen (ETY) N:o 302/93(3) Euroopan huumausaineiden ja niiden väärinkäytön seurantakeskuksen perustamisesta, olisi yhdenmukaistettava yhteisön perustamia toimielimiä koskevat rahoitussäännökset, olisi muutettava mainitun asetuksen 11 artikla, joka koskee seurantakeskukseen liittyviä rahoitussäännöksiä kyseisen yhdenmukaistamisen tarpeen huomioon ottamiseksi, ja Euroopan yhteisöjen yleiseen talousarvioon sovellettavan, 21 päivänä joulukuuta 1977 annetun varainhoitoasetuksen(4) 130 artiklan nojalla olisi seurantakeskuksen sisäisiä rahoitussääntöjä annettaessa otettava huomioon mahdollisuuksien mukaan mainitun varainhoitoasetuksen säännökset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 302/93 11 artiklan 12 kohta seuraavasti: "12 Tilintarkastustuomioistuimen annettua lausunnon hallintoneuvosto antaa sisäiset rahoitussäännöt, joissa täsmennetään erityisesti seurantakeskuksen talousarvion laatimista ja toteuttamista koskevat yksityiskohtaiset säännöt." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER (1) EYVL N:o C 225, 20.8.1993, s. 3 (2) EYVL N:o C 61, 28.2.1994, s. 241 (3) EYVL N:o L 36, 12.2.1993, s. 1 (4) EYVL N:o L 365, 31.12.1977, s. 1. Asetus sellaisena kuin se on viimeksi muutettu asetuksella (EHTY, EY, Euratom) N:o 1923/94 (EYVL N:o L 198, 30.7.1994, s. 4).
Neuvoston asetus (EY) N:o 3316/94, annettu 22 päivänä joulukuuta 1994, asetuksen (EY) N:o 355/94 muuttamisesta ottamalla käyttöön Itävaltaan sovellettava tullittomuutta koskeva väliaikainen poikkeava toimenpide



Virallinen lehti nro L 350 , 31/12/1994 s. 0012 - 0012

Suomenk. erityispainos Alue 2 Nide 15 s. 0003

Ruotsink. erityispainos Alue 2 Nide 15 s. 0003



NEUVOSTON ASETUS (EY) N:o 3316/94, annettu 22 päivänä joulukuuta 1994, asetuksen (EY) N:o 355/94 muuttamisesta ottamalla käyttöön Itävaltaan sovellettava tullittomuutta koskeva väliaikainen poikkeava toimenpide EUROOPAN UNIONIN NEUVOSTO, joka ottaa huomioon vuoden 1994 liittymissopimuksen ja erityisesti sen 2 artiklan 3 kohdan sekä vuoden 1994 liittymisasiakirjan ja erityisesti sen 151 artiklan 2 kohdan, ottaa huomioon komission ehdotuksen, sekä katsoo, että Itävallan tasavalta on pyytänyt 5 päivänä syyskuuta 1994 yhteisön tullittomuusjärjestelmän luomisesta annetun asetuksen (ETY) N:o 918/83(1) muuttamisesta 14 päivänä helmikuuta annetussa neuvoston asetuksessa (EY) N:o 355/94 olevan 2 artiklan toisessa kohdassa tarkoitettua 1 päivästä huhtikuuta 1994 Saksan liittotasavaltaan sovellettavan vastaavan toimenpiteen kaltaista poikkeavaa toimenpidettä; asetuksessa (EY) N:o 355/94 lisätään toisaalta tullittomuuden tasoa kolmansista maista tuleville matkustajille, tämä pyyntö tarkoittaa erityisesti nykyään Itävallassa sovellettavan kynnyksen säilyttämistä 1 päivään tammikuuta 1998 sen alueelle muiden kuin jäsenmaiden ja Euroopan vapaakauppaliiton (EFTA) jäsenten vastaisen maarajan kautta tulevien matkustajien tavaroiden tuonnille, olisi otettava huomioon Itävallalle kyseessä olevan matkustajaliikenteen tullittomuuden määristä mahdollisesti aiheutuvat taloudelliset vaikeudet, ja olisi kuitenkin vältettävä erilaisten kynnysten soveltamisesta yhteisön EFTAan kuulumattomien maiden vastaisten rajojen ylittämisessä aiheutuvaa kilpailun vääristymistä; Saksan liittotasavallan ja Itävallan tasavallan on asetettava samansuuruinen kynnys mainituista maista tulevien matkustajien niiden alueelle tuomille tavaroille, ON ANTANUT TÄMÄN ASETUKSEN: 1 artikla Korvataan asetuksen (EY) N:o 355/94 2 artiklan toinen alakohta seuraavasti: "Saksan liittotasavallan ja Itävallan tasavallan osalta tätä asetusta sovelletaan kuitenkin 1 päivästä tammikuuta 1998 Saksan ja Itävallan sekä EFTAn jäsenmaiden alueelle tai tapauksen mukaan mainituista maista rannikkoa pitkin vesiteitse saapuvien matkustajien maahantuomiin tavaroihin. Kuitenkin nämä jäsenvaltiot soveltavat vuoden 1994 liittymissopimuksen voimaantulosta alkaen tullittomuutta edellisessä alakohdassa mainittujen matkustajien tuomiin tavaroihin 75 ecun määrään saakka." 2 artikla Tämä asetus tulee voimaan vuoden 1994 liittymissopimuksen voimaantulopäivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER (1) EYVL N:o L 46, 18.2.1994, s. 5
Komission asetus (EY) N:o 852/94, annettu 15 päivänä huhtikuuta 1994, humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta



Virallinen lehti nro L 098 , 16/04/1994 s. 0022 - 0022

Suomenk. erityispainos Alue 3 Nide 56 s. 0311

Ruotsink. erityispainos Alue 3 Nide 56 s. 0311



KOMISSION ASETUS (EY) N:o 852/94, annettu 15 päivänä huhtikuuta 1994, humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3124/92(2), ja erityisesti sen 2 artiklan 5 kohdan, humalan varmentamisesta 19 päivänä heinäkuuta 1977 annetun neuvoston asetuksen (ETY) N:o 1784/77(3), sellaisena kuin se on viimeksi muutettuna asetuksella (ETY) N:o 1987/93(4), 8 artiklan 1 ja 2 kohdassa määritetään ne edellytykset, joiden mukaan liikkeessä olevan humalan seoksia voidaan tehdä; tämä sääntö ei koske panimoiden omaan käyttöönsä tekemiä seoksia, koska nämä seokset eivät ole liikkeessä; niille myönnettiin lisäksi asetuksen (ETY) N:o 1784/77 1 artiklan 1 kohdan e alakohdan mukaisesti poikkeus pakollisesta varmentamisesta, jotta panimoyritysten sisäisen toiminnan vapautta ei rajoitettaisi tarpeettomasti; humalaseoksista saatujen tuotteiden myyntikiertoon joutumisen estämiseksi tätä kieltoa olisi täsmennettävä tekemällä merkintä näiden tuotteiden pakkauksiin ja tuotteiden mukana seuraaviin asiakirjoihin, tämän vuoksi olisi muutettava komission asetus (ETY) N:o 890/78(5), sellaisena kuin se on viimeksi muutettuna asetuksella (ETY) N:o 2928/93(6), ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 890/78 10 artiklan c kohtaan seuraava: "Humalaseosten osalta on asiakirjassa ja pakkauksen päällä on oltava seuraava lisämaininta: 'Humalaseos omaan käyttöön; ei saa pitää kaupan." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä huhtikuuta 1994. Komission puolesta René STEICHEN Komission jäsen (1) EYVL N:o L 175, 4.8.1971, s. 1 (2) EYVL N:o L 313, 30.10.1992, s. 1 (3) EYVL N:o L 200, 8.8.1977, s. 1 (4) EYVL N:o L 182, 24.7.1993, s. 1 (5) EYVL N:o L 117, 29.4.1978, s. 43 (6) EYVL N:o L 265, 26.10.1993, s. 4
Komission asetus (EY) N:o 2813/94, annettu 18 päivänä marraskuuta 1994, neuvoston asetuksen (ETY) N:o 2019/93 soveltamista koskevista yksityiskohtaisista säännöistä oliivitarhojen säilyttämisen osalta perinteisillä viljelyalueilla annetun asetuksen (ETY) N:o 2837/93 muuttamisesta



Virallinen lehti nro L 298 , 19/11/1994 s. 0024 - 0024

Suomenk. erityispainos Alue 3 Nide 63 s. 0009

Ruotsink. erityispainos Alue 3 Nide 63 s. 0009



KOMISSION ASETUS (EY) N:o 2813/94, annettu 18 päivänä marraskuuta 1994, neuvoston asetuksen (ETY) N:o 2019/93 soveltamista koskevista yksityiskohtaisista säännöistä oliivitarhojen säilyttämisen osalta perinteisillä viljelyalueilla annetun asetuksen (ETY) N:o 2837/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Aigeianmeren pienten saarien tiettyjä maataloustuotteita koskevista erityistoimenpiteistä 19 päivänä heinäkuuta 1993 annetun neuvoston asetuksen (ETY) N:o 2019/93(1), sellaisena kuin se on muutettuna komission asetuksella (EY) N:o 822/94(2), ja erityisesti sen 11 artiklan 2 kohdan, sekä katsoo, että oliivitarhojen säilyttämistä Aigeianmeren pienillä saarilla koskevan tukijärjestelmän soveltamista koskevista yksityiskohtaisista säännöistä 18 päivänä lokakuuta 1993 annetussa komission asetuksessa (ETY) N:o 2837/93(3), sellaisena kuin se on muutettuna asetuksella (EY) N:o 3499/93(4), säädetään puiden vähimmäistiheydestä tukeen oikeutettujen alojen osalta, tukijärjestelmän soveltamisesta saatu kokemus osoittaa, että tällä säännöksellä ei ole toteutettu tavoitetta niiden alojen jättämisestä tuen ulkopuolelle, joita ei voida pitää todellisina oliivitarhoina niiden alhaisen puutiheyden vuoksi; tämän vuoksi olisi säädettävä puiden suuremmasta vähimmäistiheydestä sekä tiheyden laskemisen perusteista, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2837/93 1 artiklan a alakohta seuraavasti: "a) joiden vähimmäistiheys on kahdeksankymmentä puuta hehtaarilla. Tiheys lasketaan kutakin sellaista tilan lohkoa kohden, jolle on istutettu oliivipuita;" 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä marraskuuta 1994. Komission puolesta René STEICHEN Komission jäsen (1) EYVL N:o L 184, 27.7.1993, s. 1 (2) EYVL N:o L 95, 14.4.1994, s. 1 (3) EYVL N:o L 260, 19.10.1993, s. 5 (4) EYVL N:o L 319, 21.12.1993, s. 22
Oikaistaan komission asetus (EY) N:o 1713/95, annettu 13 päivänä heinäkuuta 1995, yhteisön sekä Baltian maiden välisissä assosiontisopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla (EYVL N:o L 163, 14.7.1995)



Virallinen lehti nro L 190 , 11/08/1995 s. 0018 - 0018



Oikaistaan komission asetus (EY) N:o 1713/95, annettu 13 päivänä heinäkuuta 1995, yhteisön sekä Baltian maiden välisissä assosiontisopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla (Euroopan yhteisöjen virallinen lehti N:o L 163, 14. heinäkuuta 1995) Sivulla 5, otsikossaKorvataan teksti: "yhteisön sekä Baltian maiden välisissä assosiointisopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla" tekstillä: "yhteisön sekä Baltian maiden välisissä vapaakauppasopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla".
Oikaistaan - Komission asetus (EY) N:o 1442/95, annettu 26 päivänä kesäkuuta 1995, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II, III ja IV muuttamisesta (ETA:n kannalta merkityksellinen teksti)



Virallinen lehti nro L 222 , 20/09/1995 s. 0017



/* Tätä julkaisua koskeva oikaisu on julkaistu seuraavalla kielellä tai kielillä: englanti kreikka portugali Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Oikaistaan neuvoston asetus (EY) N:o 1673/95, annettu 7 päivänä heinäkuuta 1995, Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisestä annetun neuvoston asetuksen (EY) N:o 2472/94 muuttamisesta (EYVL N:o L 160, 11. 7. 1995)



Virallinen lehti nro L 203 , 29/08/1995 s. 0017 - 0017



Oikaistaan neuvoston asetus (EY) N:o 1673/95, annettu 7 päivänä heinäkuuta 1995, Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisestä annetun neuvoston asetuksen (EY) N:o 2472/94 muuttamisesta (Euroopan yhteisöjen virallinen lehti N:o L 160, 11. heinäkuuta 1995) Sivu 1, johdanto-osan ensimmäinen kohta: Oikaistaan ". . . . 18 päivään joulukuuta 1995 saakka, ja . . ." seuraavasti: ". . . . 18 päivään syyskuuta 1995, ja . . . ". Sivu 1, 1 artikla Oikaistaan ". . . . 18 päivään joulukuuta 1995 saakka." seuraavasti: ". . . . 18 päivään syyskuuta 1995.".